Асен Разцветников
На Кирил и Методий

chitanka.info

О, учители-творци,

смели войни и светци,

ний с цветя, цветя безчет

китим образа ви свет.

Чутни Солун ви роди,

вие бяхте две звезди,

а над нашата страна

бе безбродна тъмнина.

Вий запалихте лъчи,

вий ни дадохте очи,

пратихте ни братски зов,

пратихте ни благослов.

Слава, слава пеем днес,

вечна слава вам и чест,

ние вием днес венци

вам, о, войни и светци!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.